สวัสดีค่ะเนื่องจากประจำเดือนมาไม่ปกติแล้วนับวันไม่ได้ด้วยความที่อยากมีประจำเดือนปกติแล้วซื้อยาสตรีเพ็ญภาคมากินได้ 3 วัน ก็มีตกขาวออกมาด้วยแบบนี้ประจำเดือนจะมาหรือผิดปกติคะ ก่อนหน้านั้นมีอะไรกับแฟนโดยไม่สอดใส่จะตั้งครรภ์มั้ยคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่ประจำเดือนมาไม่ปกติ มาไม่เป็นตามรอบเดือนนั้น อาจจะเกิดมาจาก การตั้งครรภ์ (กรณีไม่มาหลายๆเดือนติดกัน )ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลไม่ควรซื้อยาสตรีใดๆมาใช้เอง เพราะอาจทำให้เกิดความสับสน หรือมีเลือดออกผิดปกติมาได้ การมีเพศสัมพันธ์ถ้าไม่มีการสอดใส่อวัยวะเพศเลยนั้น โอกาสตั้งครรภ์ก็แทบไม่มีค่ะ หากตอนนี้ไม่สบายใจ สามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป